ประกาศคณะกรรมการกํากับหลักทรัพย์และตลาดหลักทรัพย์ที่ กน. 16/2542เรื่อง หลักเกณฑ์ เงื่อนไข และวิธีการในการลงทุนในหรือมีไว้ซึ่งหลักทรัพย์หรือทรัพย์สินอื่นเพื่อบริษัทจัดการ------------------------------------------------- อาศัยอํานาจตามความในมาตรา 14 และมาตรา 98 (8) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ในประกาศนี้"บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม"กองทุนเปิด" หมายความว่า กองทุนรวมประเภทรับซื้อคืนหน่วยลงทุนที่จัดตั้งและจัดการโดยบริษัทจัดการ"ผู้บริหาร" หมายความว่า กรรมการ ผู้จัดการ พนักงานระดับผู้จัดการฝ่ายขึ้นไปรวมทั้งบุคคลที่มีตําแหน่งซึ่งมีอํานาจหน้าที่เช่นเดียวกับบุคคลดังกล่าวด้วย "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ ให้บริษัทจัดการลงทุนในหรือมีไว้ซึ่งหลักทรัพย์หรือทรัพย์สินอื่นเพื่อการลงทุนของบริษัทจัดการนั้นเองได้ โดยให้ถือว่าได้รับอนุญาตจากคณะกรรมการ ก.ล.ต. ตามมาตรา 98 (8) แล้ว ทั้งนี้ ตามหลักเกณฑ์ เงื่อนไข และวิธีการที่กําหนดในประกาศนี้ข้อ ๓ บริษัทจัดการจะลงทุนในหรือมีไว้ซึ่งหลักทรัพย์หรือทรัพย์สินอื่นอย่างใดอย่างหนึ่งหรือหลายอย่างดังต่อไปนี้เพื่อบริษัทจัดการก็ได้(1) เงินฝาก บัตรเงินฝาก หรือตั๋วสัญญาใช้เงิน ที่ธนาคารพาณิชย์ ธนาคารที่มีกฎหมายเฉพาะจัดตั้งขึ้น บริษัทเงินทุน หรือบริษัทเครดิตฟองซิเอร์ เป็นผู้รับฝาก หรือเป็นผู้ออกที่เป็นการลงทุนในทอดแรก แล้วแต่กรณี(2) บัตรเงินฝาก หรือตั๋วสัญญาใช้เงิน ที่ธนาคารพาณิชย์ ธนาคารที่มีกฎหมายเฉพาะจัดตั้งขึ้น บริษัทเงินทุน หรือบริษัทเครดิตฟองซิเอร์ เป็นผู้ออก ที่เป็นการลงทุนในตลาดรอง (3) พันธบัตรรัฐบาล พันธบัตรรัฐวิสาหกิจ พันธบัตรธนาคารแห่งประเทศไทยและพันธบัตรกองทุนเพื่อการฟื้นฟูและพัฒนาระบบสถาบันการเงิน(4) ตั๋วเงินคลัง(5) หน่วยลงทุนของกองทุนเปิดที่บริษัทจัดการเป็นผู้รับผิดชอบดําเนินการเฉพาะในกรณีจําเป็นตามที่สํานักงานประกาศกําหนด(6) หลักทรัพย์หรือทรัพย์สินอื่นตามที่สํานักงานกําหนดหรือให้ความเห็นชอบข้อ ๔ ในการลงทุนในหรือมีไว้ซึ่งทรัพย์สินตามข้อ 3(1) และการมีไว้ซึ่งหลักทรัพย์หรือทรัพย์สินตามข้อ 3(2) ถึง (6) ที่มีอยู่ก่อนวันที่ประกาศฉบับนี้มีผลใช้บังคับ เพื่อบริษัทจัดการ บริษัทจัดการต้องจัดให้มีระบบควบคุมภายในเกี่ยวกับการลงทุนในหรือมีไว้ซึ่งหลักทรัพย์หรือทรัพย์สินดังกล่าวอย่างมีประสิทธิภาพ โดยกําหนดระเบียบวิธีปฏิบัติที่ได้รับความเห็นชอบจากคณะกรรมการของบริษัทจัดการไว้เป็นลายลักษณ์อักษร ภายในเก้าสิบวันนับตั้งแต่วันถัดจากวันที่ประกาศนี้มีผลใช้บังคับ ข้อ ๕ ในการลงทุนในหลักทรัพย์หรือทรัพย์สินอื่นตามข้อ 3(2) ถึง (6) ตั้งแต่วันที่ ประกาศฉบับนี้มีผลใช้บังคับ เพื่อบริษัทจัดการ ให้บริษัทจัดการดําเนินการดังต่อไปนี้ (1) จัดให้มีระบบการควบคุมภายในเกี่ยวกับการลงทุนในหรือมีไว้ซึ่งหลักทรัพย์หรือทรัพย์สินอื่นดังกล่าวอย่างมีประสิทธิภาพ โดยกําหนดระเบียบวิธีปฏิบัติที่ได้รับความเห็นชอบจากคณะกรรมการของบริษัทจัดการไว้เป็นลายลักษณ์อักษร(2) จัดให้มีเอกสารหรือหลักฐานที่ใช้ในการตัดสินใจ และเก็บรักษาเอกสารดังกล่าวไว้อย่างครบถ้วนเป็นเวลาไม่น้อยกว่าสองปีนับตั้งแต่วันถัดจากวันลงทุนข้อ ๖ ระเบียบวิธีปฏิบัติในการควบคุมภายใน อย่างน้อยต้องมีข้อกําหนดในเรื่องดังต่อไปนี้(1) ที่ทําการที่บริษัทจัดการจะใช้เป็นสถานที่ดําเนินงานสําหรับการลงทุนในหลักทรัพย์หรือทรัพย์สินอื่นเพื่อบริษัทจัดการ ซึ่งต้องกําหนดไว้เพียงแห่งเดียว เว้นแต่กรณีมีเหตุจําเป็นและสมควร โดยได้รับการผ่อนผันจากสํานักงาน(2) นโยบายและหลักเกณฑ์การลงทุน (investment guideline) ซึ่งต้องจัดทําไว้เป็นลายลักษณ์อักษร(3) หลักเกณฑ์ในการป้องกันความขัดแย้งทางผลประโยชน์อย่างมีประสิทธิภาพระหว่างการลงทุนในหรือมีไว้ซึ่งหลักทรัพย์หรือทรัพย์สินอื่นเพื่อบริษัทจัดการกับเพื่อกองทุนรวมซึ่งต้องมีข้อกําหนดขั้นต่ําตามข้อ 7 และตามที่บริษัทจัดการกําหนดเพิ่มเติม (ถ้ามี)(4) หลักเกณฑ์การรายงานการลงทุนในหรือมีไว้ซึ่งหลักทรัพย์หรือทรัพย์สินอื่นให้ผู้บริหารของบริษัทจัดการทราบ(5) การดําเนินการในกรณีที่มีการลงทุนในหรือมีไว้ซึ่งหลักทรัพย์หรือทรัพย์สินอื่นที่ไม่สามารถทราบหรือคํานวณราคาตลาดหรือไม่เป็นไปตามราคาตลาด ซึ่งต้องมีข้อกําหนดให้ผู้ดูแลการปฏิบัติงานของบริษัทจัดการ (compliance officer) รับทราบด้วย(6) ข้อกําหนดอื่นตามที่สํานักงานประกาศกําหนดข้อ ๗ บริษัทจัดการต้องลงทุนในหรือมีไว้ซึ่งหลักทรัพย์หรือทรัพย์สินอื่นเพื่อบริษัทจัดการตามหลักเกณฑ์ในการป้องกันความขัดแย้งทางผลประโยชน์ตามที่สํานักงานประกาศกําหนดข้อ ๘ ในกรณีที่สํานักงานพบว่าบริษัทจัดการใดไม่ปฏิบัติตามประกาศนี้ หรือไม่ปฏิบัติตามระเบียบวิธีปฏิบัติในการควบคุมภายใน สํานักงานอาจสั่งให้บริษัทจัดการนั้นชี้แจงแก้ไข กระทําการ หรืองดเว้นกระทําการใด ๆ เกี่ยวกับการลงทุนในหรือมีไว้ซึ่งหลักทรัพย์หรือทรัพย์สินอื่น การเปิดเผยข้อมูล หรือการกระทําอื่นที่เกี่ยวข้องก็ได้ข้อ ๙ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 14 สิงหาคม พ.ศ. 2542 (นายธารินทร์ นิมมานเหมินท์)รัฐมนตรีว่าการกระทรวงการคลังประธานกรรมการ คณะกรรมการกํากับหลักทรัพย์และตลาดหลักทรัพย์